open-index/open-wikipedia-markdown huggingface dataset:
Ščucina

**Ščucina** () ir pilsēta Polijā, Mazpolijas vojevodistē, pie Vislas upes uz ziemeļiem no Tarnovas. Valsts ceļu un autostrāžu galvenās direkcijas (*Generalna Dyrekcja Dróg Krajowych i Autostrad*) ceļa būves muzejs.
Mehovas apriņķis

**Mehovas apriņķis** () ir apriņķis Polijā, Mazpolijas vojevodistē. Apriņķis robežojas ar Mazpolijas vojevodistes Prošovices, Krakovas un Olkušas apriņķiem, Silēzijas vojevodistes Zaverces apriņķi, kā arī Sventokšiskas vojevodistes Jendžejovas, Piņčovas un Kazimežas apriņķiem.

## Apskates objekti
*Raclavices kaujas vieta (*Bitwa pod Racławicami*)
Eights

***Eights*** var būt:
* Džeimss Eitss *(James Eights)* — amerikāņu ģeologs un dabaszinātnieks
* Eitsa *(Eights Station)* — ASV vasaras polārstacija Antarktīdā
* Eitsa krasts *(Eights Coast)* — Belinshauzena jūras piekrastes daļa Antarktīdā
Indriķis Alunāns

**Indriķis Alunāns**, īstajā vārdā **Heinrihs Remperts Hanss Alunāns** (vecajā ortogrāfijā *H. Allunan*; dzimis  Jaunkalsnavā, miris  Jelgavā), bija "Pēterburgas Avīžu" žurnālists, viens no jaunlatviešu kustības dalībniekiem. Pirmais latviešu profesionālais grāmatizdevējs, izdevniecības, grāmatveikala un lasāmbibliotēkas īpašnieks Jelgavā. Viņš bija latviešu dzejnieka Jura Alunāna brālis, "teātra tēva" Ādolfa Alunāna tēvabrālis.

## Dzīvesgājums
Indriķis Alunāns dzimis  kā jaunākais bērns Jaunkalsnavas muižas nomnieka Andrieva Alunāna un viņa sievas Edes (Hedvigas, dzimušas Sniedzes-Brunovskas) ģimenē. Viņa vecāki bija brīvi ļaudis jau pirms dzimtbūšanas atcelšanas, tādēļ jau no bērnības Indriķis tika audzināts ar pašcieņu un brīviem uzskatiem.

No 1846. gada Indriķis Alunāns kopā ar vecāko brāli Juri mācījās Jelgavas apriņķa skolā, no 1848. gada līdz 1856. gadam Kurzemes guberņas "Cildenajā ģimnāzijā" (*Gymanasium illustre*) Jelgavā. 

1859.—1861. gadā viņš studēja Maskavas, Tērbatas un Pēterpils universitātēs filozofiju, zemkopību, dabas zinātnes. Pēc tēva nāves Alunāns pārtrauca studijas, nodarbojās ar lauksaimniecību Rostovā pie Donas un krievu laikrakstos publicēja rakstus par latviešiem. No 1864. gada viņš bija "Pēterburgas Avīžu" līdzstrādnieks, līdztekus strādāja par mājskolotāju Pēterburgā un Maskavā. 1867. gadā viņš atgriezās Latvijā un strādāja par rakstvedi Bramberģes pagastā (1867—1873). 

1873. gadā Alunāns Jelgavā atvēra savu grāmatveikalu, bet 1892. gadā spiestuvi.

Miris 1904. gada 27. decembrī.

## Darbība
thumb|180px|left|Alunāna izdevniecībā iespiests plakāts ar Jura Alunāna dzejoli "Nevis slinkojot un pūstot" (mākslinieks H. Šics, 1873.)
Indriķis Alunāns iztulkoja latviešu valodā Gogoļa "Revidentu" un A. Ostrovska "Pašu ļaudis - gan izlīgsim".
Viņš izdeva latviešu literatūru, tostarp sava brāļa Jura Alunāna "Dziesmiņu" pirmās daļas otru papildinātu izdevumu un "Dziesmiņu" otro daļu, brāļu Kaudzīšu "Mērnieku laikus", Kaudzītes Matīsa apkopotās "Dzejnieku labdienas". Viņa apgāda izdeva arī pirmās latviešu "Konversācijas vārdnīcas 26. un 27. burtnīcu.

## Atsauces un piezīmes
Klijānu apakšdzimta

**Klijānu apakšdzimta** (*Buteoninae*) ir vanagu dzimtas (*Accipitridae*) apakšdzimta, kas apvieno 15 mūsdienās dzīvojošas ģintis un vienu izmirušu ģinti. Vēl nesenā pagātnē šajā apakšdzimtā bija 24 ģintis, bet balstoties uz pēdējo gadu DNS pētījumiem veiktas apjomīgas sistemātikas izmaiņas. Gandrīz puse no "vecajām" ģintīm tika izdalītas jaunās apakšdzimtās, tajā pašā laikā klijānu apakšdzimtai tika pievienotas arī vairākas jaunas ģintis (atsevišķas sugas izdalot jaunās ģintīs).

Saskaņā ar jauno sistemātiku Latvijā sastopamas divas klijānu apakšdzimtas sugas: peļu klijāns (*Buteo buteo*) un bikšainais klijāns (*Buteo lagopus*). 

## Izskats un īpašības
Klijānu apakšdzimtas sugas ir vidēji lieli un lieli plēsīgie putni ar platiem spārniem. Tiem ir lieli, spēcīgi un līki knābji, ar kuriem tiek saplosīts medījums. Un tiem ir garas, spēcīgas kājas ar asiem nagiem. Visiem klijānu apakšdzimtas putniem ir ļoti laba redze, un tie spēj saskatīt upuri no liela attāluma.

## Sistemātika
***Klijānu apakšdzimta** (*Buteoninae*)
** ģints: Baltie klijāni (*Pseudastur*)
** †ģints: Bermudu klijāni (*Bermuteo*)
** ģints: Ceļmalas klijāni (*Rupornis*)
** ģints: Dzērvju vanagi (*Geranospiza*)
** ģints: Ērgļu klijāni (*Geranoaetus*)
** ģints: Gliemežklijas (*Rostrhamus*)
** ģints: Klijāni (*Buteo*)
** ģints: Ķirzaku klijāni (*Kaupifalco*)
** ģints: Melnie klijāni (*Buteogallus*)
** ģints: Melnkrūšu klijāni (Morphnarchus)
** ģints: Pelēkās klijas (*Ictinia*)
** ģints: Pelēkie klijāni (*Leucopternis*)
** ģints: Tuksneša klijāni (*Parabuteo*)
** ģints: Tumšie klijāni (*Cryptoleucopteryx*)
** ģints: Vanagklijāni (*Butastur*)
** ģints: Zivju klijāni (*Busarellus*)

## Atsauces

## Ārējās saites
* Subfamily Buteoninae (Buteos and Eagles)
Andrea Petkoviča

**Andrea Petkoviča** (, *Andrea Petković*; dzimusi ) ir profesionāla serbu izcelsmes Vācijas tenisiste. Profesionālo karjeru uzsāka 2006. gadā. A. Petkovičas labākais sasniegums WTA Tūres vienspēļu rangā ir  sasniegtā 9. vieta, dubultspēlēs viņa ir sasniegusi 68. vietu ().

Karjerā A. Petkoviča ir uzvarējusi 2 WTA un 8 ITF vienspēļu turnīros, bet lielāko panākumu *[[Grand Slam (teniss)|Grand Slam]]* sacensībās viņa guva 2011. gada Austrālijas, Francijas un ASV atklātajā čempionātā, kuros sasniedza ceturtdaļfinālu.

## Vietas Grand Slam turnīros

|}

## Ārējās saites

*
Anastasija Pavļučenkova

**Anastasija Pavļučenkova** (; dzimusi ) ir profesionāla krievu tenisiste. Profesionālo karjeru uzsāka 2005. gadā. A. Pavļučenkovas labākais sasniegums WTA Tūres vienspēļu rangā ir  sasniegtā 13. vieta, dubultspēlēs viņa ir sasniegusi 21. vietu ().

Karjerā A. Pavļučenkova ir uzvarējusi 11 WTA un 5 ITF vienspēļu turnīros, bet lielākie panākumi *[[Grand Slam (teniss)|Grand Slam]]* sacensībās viņai  ir 2011. gada Francijas un ASV atklātajā čempionātā, kā arī 2016. gada Vimbldonas čempionātā un 2017. gada Austrālijas atklātajā čempionātā, kuros sasniedza ceturtdaļfinālu. Vairākas uzvaras guvusi *Grand Slam* jauniešu sacensībās.

## Vietas Grand Slam turnīros

|}

## Ārējās saites

*
Jūlija Gergesa

**Jūlija Gergesa** (; dzimusi ) ir bijusī vācu tenisiste. Uzvarējusi septiņos WTA vienspēļu un 5 dubultspēļu turnīros. J. Gergesas labākais sasniegums WTA Tūres vienspēļu rangā ir  sasniegtā 9. vieta, dubultspēlēs viņa ir sasniegusi 12. vietu ().

Lielākais panākums *[[Grand Slam (teniss)|Grand Slam]]* sacensībās viņai ir 2018. gada Vimbldonas čempionātā sasniegtais pusfināls. Vairākas uzvaras guvusi *Grand Slam* jauniešu sacensībās.

 Gergesa paziņoja par karjeras beigām.

## Vietas Grand Slam turnīros

|}

## Atsauces

## Ārējās saites

*
Pena Šuai

**Pena Šuai** (, , ; dzimusi ) ir profesionāla ķīniešu tenisiste. Profesionālo karjeru uzsāka 2001. gadā. Š. Penas labākais sasniegums WTA Tūres vienspēļu rangā ir  sasniegtā 14. vieta, dubultspēlēs viņa ir sasniegusi 1. vietu ().

Karjerā Š. Pena ir uzvarējusi 2 WTA, vienā *125k* sērijas un 9 ITF vienspēļu turnīros, bet lielāko panākumu *[[Grand Slam (teniss)|Grand Slam]]* sacensībās viņa guva 2014. gada ASV atklātajā čempionātā, kur sasniedza pusfinālu. Dubultspēlēs ir uzvarējusi 2013. gada Vimbldonas čempionātā un 2014. gada Francijas atklātajā čempionātā. Izcīnījusi zelta medaļu 2010. gada Āzijas spēlēs. Piedalījusies divās Olimpiskajās spēlēs (, ).

## 2021. gada seksa skandāls

2021. gada 2. novembrī tenisiste Ķīnas mikroblogu vietnē *Weibo* ievietoja stāstu par to, ka viņai bijušas piespiedu dzimumattiecības ar bijušo Ķīnas vicepremjeru Džanu Gaoli. Cenzūra ātri dzēsa stāstu, visus pieminējumus par to un nepieļāva meklēšanu pēc tenisistes vārda un dažos gadījumos arī pēc vārda "teniss", bet pati Pena Šuai pazuda. Viņas pazušana izsauca satraukumu starptautiskajā tenisa sabiedrībā, un novembra vidū Ķīnas televīzija parādīja Penas Šuajas vārdā uzrakstītu vēstuli, kurā viņa nosauca savu stāstu par nepatiesu un apgalvoja, ka atrodas drošībā, taču tehniskas detaļas, kā kursora atrašanās vieta uz ekrāna, un savādais vēstules stils lika apšaubīt šīs vēstules īstumu.

## Vietas Grand Slam turnīros

|}

## Atsauces

## Ārējās saites
Tiagu Spliters

**Tiagu Spliters Beimss** (; dzimis ) ir bijušais Brazīlijas basketbolists, pēc spēlētāja karjeras beigām — treneris. Spēlēja spēka uzbrucēja un centra pozīcijā, Brazīlijas izlases dalībnieks. 2014. gadā Nacionālās basketbola asociācijas (NBA) kluba Sanantonio "Spurs" sastāvā kļuva par līgas čempionu, kas ir augstākais sasniegums spēlētāja karjerā. Pēc profesionālā basketbola karjeras beigām kļuvis par skautu un treneri. 2025. gadā T. Spliters ir NBA kluba Portlendas "Trail Blazers" pagaidu galvenais treneris.

## Karjera
Karjeru sācis Brazīlijā, taču jau pēc vienas sezonas pārcēlās uz Spāniju, kur 10 gadus (ar pārtraukumiem) pārstāvēja *[[Vitorijas "Saski Baskonia"|Saski Baskonia]]* klubu Spānijas augstākajā līgā, spēlējis arī pēc ranga otrajā līgā. *Saski Baskonia* sastāvā divas reizes kļuvis par Spānijas čempionu, piecas reizes ieguvis Spānijas kausu un četras reizes — Spānijas superkausu.

2007. gada NBA draftā viņu izraudzījās Sanantonio "Spurs" pirmajā kārtā ar kopējo 28. kārtas numuru. "Spurs" debitējis 2010.—2011. gada sezonā. 2013. gadā ar klubu sasniedza finālsēriju, kur piekāpās Maiami "Heat". Arī nākamajā gadā sasniedza finālsēriju, šoreiz "Heat" tika uzvarēts un T. Spliters "Spurs" sastāvā kļuva par NBA čempionu.

NBA lokauta laikā spēlēja Spānijas *[[Valencia BC]]* sastāvā. Pēc tam spēlējis vēl divu NBA klubu — Atlantas "Hawks" un Filadelfijas "76ers" sastāvā. 2018. gada janvārī paziņoja par karjeras beigām, kam iemesls bija trauma.

Brazīlijas izlases sastāvā izcīnījis divas uzvaras Amerikas čempionātā (2005, 2009), kā arī Panamerikas spēlēs (2003).

### Trenera karjera
Pēc spēlētāja karjeras beigām 2018. gadā kļuva par NBA komandas Bruklinas "Nets" skautu, bet 2019. gada septembrī paaugstināts par komandas spēlētāju attīstības treneri. 2021. gadā T. Spliters kļuva par vienu no Brazīlijas basketbola izlases treneriem. 2023. gada vasarā viņš pārcēlās uz citu NBA komandu Hjūstonas "Rockets", kļūstot par galvenā trenera asistentu.

2024. gada jūlijā T. Spliters kļuva par Eirolīgas jaunpienācēja kluba *[[Paris Basketball]]* galveno treneri, aizstājot Tomasu Īsalo, kurš pārcēlās uz NBA klubu Memfisas "Grizzlies".

Pēc vienas sekmīgas sezonas Parīzē, kurā tika izcīnīts Francijas čempiontituls un komanda sevi labi parādīja Eirolīgā, T. Spliters atgriezās NBA, uzņemoties Portlendas "Trail Blazers" galvenā trenera Čonsija Billapsa asistenta pienākumus. 2025. gada oktobrī, pēc tam, kad Č. Billapss saņēma diskvalifikāciju, T. Spliters kļuva par komandas pagaidu galveno treneri.

## Atsauces

## Ārējās saites
Angelika Kerbere

**Angelika Kerbere** (; dzimusi ) ir vācu tenisiste. Profesionālo karjeru uzsāka 2003. gadā. Bijusī WTA vienspēļu ranga līdere, dubultspēļu rangā viņa ir sasniegusi 103. vietu.

Karjerā A. Kerbere ir uzvarējusi 12 WTA un 11 ITF vienspēļu turnīros. *[[Grand Slam (teniss)|Grand Slam]]* sacensībās viņa ir izcīnījusi 3 titulus — 2016. gadā uzvarēja Austrālijas un ASV atklātā čempionāta turnīros, savukārt 2018. gadā uzvarēja Vimbldonas čempionātā.

## Vietas Grand Slam turnīros

|}

### Grand Slam fināli
#### Uzvaras

#### Zaudējumi

## Ārējās saites

*
Helēna Mirena

**Helēna Mirena** (; dzimusi **Helēna Lidija Mironofa** (*Helen Lydia Mironoff*)  Londonā) ir angļu aktrise.

## Dzīvesgājums

H. Mirenas māte ir angliete Ketlīna Rodžera (1909—1996), bet tēvs krievs Vasilijs Mironovs (1913—1980), dzimis Krievijas Smoļenskas apgabala Kurjanovā. Vectēvs no tēva puses Pjotrs Mironovs, būdams Krievijas Impērijas dienestā Londonā, neatbalstīja 1917. gada Oktobra revolūciju un palika emigrācijā Lielbritānijā.

Aktrises karjeru H. Mirena sākusi 1965. gadā. Par lomu 2006. gada filmā "Karaliene", kurā viņa attēloja Apvienotās Karalistes karalieni Elizabeti II, saņēmusi Amerikas Kinoakadēmijas balvu kā labākā aktrise. Gadu iepriekš viņa spoži nospēlēja citu karalieni — Elizabeti I televīzijas filmā "Elizabete I" (*Elizabeth I*). Vēl karjeras laikā saņēmusi četras Ekrāna aktieru ģildes balvas, četras BAFTA kino balvas, trīs Zelta globusa balvas, četras ''Emmy'' balvas un divas Kannu kinofestivālu labākās aktrises balvas. Citas ievērojamās kinolomas: "Pavārs, zaglis, viņa sieva un viņas mīļākais" (1989), *[[The Debt]]* (2010), "Pēdējā pietura" (*The Last Station*, 2009), "Nacionālie dārgumi: Noslēpumu grāmata" (2007), "Kalendāra meitenes" (*Calendar Girls*, 2003), "Gosforda parks" (2001), *Some Mother's Son* (1996), *The Madness of King George* (1995).

## Filmogrāfija

## Ārējās saites

*
Rūnija Mara

**Rūnija Mara** (; dzimusi ) ir amerikāņu aktrise.

Aktrises karjeru sākusi 2005. gadā. Kļuva pazīstama ar lomām 2010. gadā uzņemtajā 1984. gada filmas "Šausmas Gobu ielā" rīmeikā ar tādu pašu nosaukumu un drāmā "Sociālais tīkls". R. Mara attēlo Līzbeti Salanderi, galveno tēlu 2011. gada filmā "Meitene ar pūķa tetovējumu", kas ir zviedru rakstnieka Stīga Lāšona grāmatas ekranizācijas amerikāņu versija. Par lomu filmā "Meitene ar pūķa tetovējumu" nominēta Amerikas Kinoakadēmijas balvai, tāpat bijusi nominēta Zelta globusa balvai. Šīm pašām balvām, kā arī BAFTA kino balvai nominēta par otrā plāna lomu filmā "Kerola" (2015). Par šo lomu ieguvusi Kannu kinofestivāla balvu kā labākā aktrise (vienlaicīgi ar Emanuelu Berko).

Rūnijas Maras vecākā māsa Keita Mara arī ir aktrise. Viņu vecvectēvs no mātes puses ir amerikāņu futbola kluba "Pitsburgas "Steelers"" dibinātājs Arts Rūnijs, bet vecvectēvs no tēva puses Tims Mara dibinājis klubu "Ņujorkas "Giants"".

## Atsauces

## Ārējās saites
Mara

**Mara** var būt:
* Mara — kalnu sistēma Brazīlijā;
* Mara — upe, Rīvas pieteka;
* Keita Mara (*Kate Mara*; 1983) — amerikāņu aktrise;
* Rūnija Mara (*Rooney Mara*; 1985) — amerikāņu aktrise;
* mara — grauzēju kārtas Dienvidamerikas dzīvnieks.
Mārtins Grūnevegs

**Mārtins Grūnevegs** (; 1562—1615) bija vācu dancigietis, tirgotājs, mūks. Viņš atstājis atmiņas par laiku, kad bijis tirgotāja māceklis, kas ir unikāls materiāls šī laika Polijas vēsturē.

## Biogrāfija

Dzimis Dancigā 1562. gadā turīgā vācu ģimenē. 12 gadu vecumā nosūtīts uz Bidgošču mācīties poļu valodu. Stājies tirgoņa Georga Kestera dienestā. No 1582. gada strādājis pie kāda armēņu tirgoņa Ļvivā (Lembergā), izvērsa sakarus daudzviet Austrumeiropā un veicināja izpratni par dzīvi krievu kņazistēs. Viņš ceļoja ne tikai pa tagadējo Poliju, bet devās arī tirdzniecības braucienos uz Osmaņu impēriju, Maskavu. 1586. gadā Turcijā viņš gandrīz mira no mēra. Vēlāk pārgāja katoļticībā. 1590. gados iestājās Ļvivas dominikāņu klosterī kā brālis Vaclavs no Dancigas.
Šuai

**Šuai** var būt:

* Džana Šuai (张帅; 1989) — ķīniešu tenisiste;
* Pena Šuai (彭帅; 1986) — ķīniešu tenisiste.
Mišela Viljamsa

**Mišela Viljamsa** (; dzimusi ) ir amerikāņu aktrise.

Aktrises karjeru sākusi 1993. gadā. Kļuva pazīstama ar lomu seriālā *Dawson's Creek*, kurā filmējās gadsimtu mijā. Viņas pirmā loma *mainstream* filmā bija *[[Halloween H20: 20 Years Later]]* 1998. gadā. Bijusi viena no galveno lomu atveidotājām 2005. gada romantiskajā drāmā "Kuprainais kalns" (*Brokeback Mountain*). Par lomu tajā M. Viljamsa tika nominēta Amerikas Kinoakadēmijas balvai un BAFTA kino balvai kā labākā otrā plāna aktrise. Pēc tam filmējusies tādās filmās kā "Manis tur nav", "Sinekdoha, Ņujorka", "Slēgtā sala". Par tēlojumu filmā *[[Wendy and Lucy]]* aktrise saņēma kritiķu uzslavas, savukārt par lomu filmā "Skumjais Valentīns" tika vēlreiz nominēta Amerikas Kinoakadēmijas balvai kā labākā aktrise, kā arī nominēta Zelta globusa balvai. Par Merilinas Monro attēlošanu 2011. gada biogrāfiskajā filmā "7 dienas un naktis ar Merilinu Monro" aktrise saņēma Zelta globusa balvu, tika nominēta Amerikas Kinoakadēmijas balvai un BAFTA kino balvai. Ceturto reizi izvirzīta Amerikas Kinoakadēmijas balvai, Zelta globusa balvai un BAFTA kino balvai kā labākā aktrise otrā plāna lomā par filmu "Mančestra pie jūras" (2016).

## Filmogrāfija

## Ārējās saites
Starptautiskā dzimtās valodas diena

**Starptautiskā dzimtās valodas diena** ir 1999. gada novembrī UNESCO izveidota dzimtās valodas piemiņas diena, kuru katru gadu atzīmē 21. februārī. Tas izveidošanas mērķis ir veicināt valodu un kultūru daudzveidību un daudzvalodību, jo aptuveni puse no valodām ir apdraudētas, un vairums no tām stāv uz izmiršanas sliekšņa.

Pēc 2009. gada UNESCO ziņojuma visvairāk valodu (196 valodas) ir apdraudētas Indijā, otrajā vietā atstājot Amerikas Savienotās Valstis (192 valodas), bet trešajā vietā — Brazīlija (190 valodas).

## Atsauces
Saipla

**Saipla** () bija ASV polārstacija Antarktīdā. Izvietota Elsvērta Zemē ap 160 km uz ziemeļiem—ziemeļaustrumiem no Elsvērta kalnu grēdas. Izveidota 1969. gadā kā vasaras nometne, 1973. gadā paplašināta un pārveidota par vissezonas staciju un nosaukta par godu amerikāņu polārpētniekam un pirmajam Amundsenskotas-Sautpolas zinātniskajam vadītājam Polam Saiplam *(Paul Siple)*. 1979. gadā stacija tika izbūvēta no jauna virs sniega ieputinātas pirmās stacijas, 1985. gadā pārveidota par vasaras staciju, slēgta 1988. gadā. Stacija bija izbūvēta kā 13 x  liela un  augsta arkveida struktūra, zem kuras tika izvietotas 24 moduļveida būves.

Saiplas stacija tika izveidota magnetosfēras aktīvajai zondēšanai ar ļoti zemas frekvences (3 kHz) viļņu raidītājiem. Saiplas stacijā atradās raidītāji, uztvērēji atradās Robervalā un pie Mistasini ezera Kanādā. Stacijā darbojās pasaulē garākās divas sakrustotas 42 km garas divpolu antenas, kas patērēja 100—150 kW jaudu. Stacijas raidītāji pārraidīja signālus gar Zemes magnētiskā lauka spēka līnijām, kas no Saiplas stacijas izplatījās līdz pat četriem Zemes rādiusiem kosmosā un atgriezās uz Zemes Saiplas konjunkcijas punktā ziemeļu puslodē dienvidaustrumu Kvebekā.

## Atsauces
Dīvainais karš

[right|thumb|Britu un franču karavīri spēlē kārtis pozīcijās uz [Mažino līnijas (1939. gada 28. novembris)]]
**"Dīvainais karš"** bija Otrā pasaules kara sākumposms Rietumu frontē, kas sākās 1939. gada 3. septembrī pēc tam, kad Apvienotā Karaliste un Francijas Trešā republika, pamatojoties uz 1939. gada 31. martā Polijai sniegtajām drošības garantijām, pieteica karu nacistiskajai Vācijai, kas 1. septembrī bija iebrukusi Polijā. Izņemot nelielu franču uzbrukumu, līdz pat 1940. gada 10. maijam, kad sākās kauja par Franciju, abas puses reālu kara darbību neveica. 

Vācu armijas darbība un PSRS nodevīgais uzbrukums 17. septembrī noveda pie ātras Polijas iznīcināšanas, ar ko Rietumu sabiedrotie nebija rēķinājušies. Britu nelielā armija vēl nebija paspējusi izsēsties Francijā, un franči vienatnē neriskēja sākt lielus zemes vai gaisa uzbrukumus. 1939. gada oktobrī ASV Kongress atcēla ieroču embargo, un atļāva Rietumvalstīm iegādāties ieročus. 

Pēc Polijas iznīcināšanas, 1939. gada 6. oktobrī Hitlers Rietumvalstīm piedāvāja noslēgt mieru, ko 10. oktobrī franču premjers Eduārs Daladjē noraidīja. Franču kara plāns paredzēja galvenās uzbrukuma operācijas veikt Beļģijas teritorijā, taču Beļģija saglabāja savu neitralitāti un atteicās lūgt franču armijas aizsardzību pret Vāciju. Rietumvalstu cerības uz Vācijas ekonomisko blokādi arī nebija reālas, jo pakts ar PSRS un tirdzniecība ar Austrumeiropas un Balkānu valstīm nodrošināja vācu stratēģisko izejvielu vajadzības. 

Tā vietā, lai uzbruktu Vācijai tieši, Francija un Lielbritānija apsvēra idejas par kampaņām perifērijās. Viena no idejām bija izsēdināt desantu Balkānos, Grieķijā. Cita paredzēja desantu Norvēģijā, no kurienes Sabiedroto karaspēks dotos palīgā Somijai Ziemas karā pret PSRS. Pastāvēja arī plāni bombardēt Baku naftas laukus, tā sodot PSRS par sadarbību ar Vāciju. Sabiedrotie 1940. gada aprīlī vienlaikus ar vāciešiem izsēdās Norvēģijā, kas tika zaudēta pēc ilgstošām cīņām. 
## Ārējās saites
* Der Sitzkrieg dhm.de
Melnais metāls (nozīmju atdalīšana)

**Melnais metāls** var būt:
* Melnais metāls — apzīmējums dažādiem dzelzs sakausējumiem;
* Melnais metāls — mūzikas žanrs.
Oktavio Pass

**Oktavio Pass Lozano** (; dzimis , miris ) bija meksikāņu rakstnieks, dzejnieks un diplomāts. 1990. gadā saņēmis Nobela prēmiju literatūrā. 1981. gadā saņēmis augstāko literāro apbalvojumu spāņvalodīgajās valstīs — Servantesa balvu. Dzīves laikā bijis vairāku žurnālu vadītājs. Viņa dzejoļi ir apkopoti krājumos *Poemas 1935-1975* un *Collected Poems, 1957-1987*.

## Atsauces

## Ārējās saites

*
Pass

**Pass** var būt:

* Oktavio Pass (*Octavio Paz*; 1914—1998) — meksikāņu rakstnieks, dzejnieks un diplomāts;
* Niko Pass (*Nico Paz*; 2004) — Argentīnas futbolists.
Svētais

[thumbnail|200px|Tipisks kristiešu svētais — [Benedikts no Nursijas]]
**Svētais** vai **svētā** ir mītiska vai vēsturiska persona, kurai tiek piedēvēta īpaša saikne ar svētumu. Svētie ir sastopami dažādās reliģijās. Svētie tiek īpaši godāti kā dievbijības, taisnīguma un labdarības iemiesojumi.

Kristietībā (izņemot dažas protestantu konfesijas) svētie tiek kanonizēti, respektīvi, ar īpašu lēmumu pieskaitīti pie svētajiem. Daudziem svētajiem ir piešķirtas savas dienas, kad tie tiek slavināti, bet visiem svētajiem vienlaicīgi ir Visu svēto diena, kuru svin 1. novembrī.
Igors Presņakovs

**Igors Presņakovs** () ir krievu ģitārists, kas 2007. gadā, pateicoties savai unikālajai ģitārspēlei un kaverversijām, kļuva par *[[YouTube]]* sensāciju. Pašlaik viņa *YouTube* kanāla video ir skatīti vairāk nekā 160 miljonu reižu un to ir abonējuši vairāk kā 340 000 lietotāju.

## Dzīvesgājums

Presņakovs ir dzimis Maskavā, Krievijā, kur absolvēja netālu esošo mūzikas akadēmiju kā ģitārists un ansambļu diriģents. Vēlāk pārcēlās uz Nīderlandi, kur turpināja savu nu jau vairāk kā 35 gadu ilgo mūziķa karjeru.

## Diskogrāfija
* *Chunky Strings* (2010)
* *Acoustic Pop Ballads* (2011)
* *Acoustic Rock Ballads Covers* (2011)

## Atsauces
Lizard

***Lizard*** ir progresīvā roka grupas *[[King Crimson]]* trešais studijas albums. Tas tika izdots 1970. gadā. *Lizard* ir *King Crimson* albums, kurā ir visvairāk manāma džeza ietekme. Tas turpina virzību mūzikas stilā, kas bija raksturīga iepriekšējā albuma dziesmai *Cat Food*.

## Skaņdarbu saraksts
Visus skaņdarbus sarakstījis Roberts Frips un Pīters Sinfīlds.
### Pirmā puse
# *Cirkus* — 6:27
# *Indoor Games* — 5:37
# *Happy Family* — 4:22
# *Lady of the Dancing Wate* — 2:47

### Otrā puse
#  *Lizard* — 23:15
Islands

***Islands*** ir progresīvā roka grupas *[[King Crimson]]* ceturtais studijas albums. Tas tika izdots 1971. gadā un ir pēdējais albums, kas satur dziesmu vārdus, ko sarakstījis Pīters Sinfīlds. Albuma skanējums ir līdzīgs grupas iepriekšējiem albumiem, bet pēc šī albuma tas mainījās.

*Islands* ir saņēmis ļoti dažādas kritiķu atsauksmes — gan pozitīvas, gan arī ļoti negatīvas. Albumā ir četri skaņdarbi, kuros tiek dziedāts, un trīs no tiem ir saistībā ar sievietēm. Dziesma *Ladies of the Road* ir kritizēta par mizogīniju.

## Skaņdarbu saraksts
### Pirmā puse
# *Formentera Lady* (Roberts Frips, Pīters Sinfīlds) — 10:14
# *Sailor's Tale* (Frips) — 7:21
# *The Letters* (Frips, Sinfīlds) — 4:26

### Otrā puse
#  *Ladies of the Road* (Frips, Sinfīlds) — 5:28
# *Prelude: Song of the Gulls* (Frips) — 4:14
# *Islands* (Frips, Sinfīlds) — 11:51
Juzefova (Naujenes pagasts)

**Juzefova** (agrāk arī **Jezupova**) ir ciems Augšdaugavas novada Naujenes pagastā. Izvietojusies Daugavas labajā krastā pie autoceļa A6  no pagasta centra Naujenes,  no novada domes Daugavpilī un  no Rīgas.

Apdzīvotā vieta izveidojusies ap bijušās Jezupavas muižas (*Juzefowo*) centru. Juzefovā atrodas Jezupovas Svētā Pētera un Pāvila Romas katoļu baznīca. Jezupavas muižas parks (, 17 eksotiskas sugas) ir vietējas nozīmes kultūrvēstures piemineklis.

1897. gadā katoļu muižā bija 67 cilvēki.
## Atsauces
Jezupova

**Jezupova** var būt:

*Jezupova - ciems Rēzeknes novada Rikavas pagastā
*Jezupova - ciems Preiļu novada Vārkavas pagastā
*Augšdaugavas novada Naujenes pagasta Juzefovas ciema cits nosaukums
Presņakovs

**Presņakovs** (, sieviešu dzimtē Presņakova (*Пресняко́ва*)) ir krievu cilmes uzvārds. Cilvēki ar šo uzvārdu:

* Igors Presņakovs (1960) — krievu ģitārists;
* Vladimirs Presņakovs (1968) — krievu dziedātājs;
* Vladimirs Presņakovs (deputāts) (1883—?) — Latvijas krievu jurists un politiķis.
Līventāls

**Līventāls** var būt:

* Ansis Līventāls (1803—1878), latviešu dzejnieks, grāmatu izplatītājs un tulkotājs no vācu valodas;
* Teodors Līventāls (1882—1956), latviešu sabiedriskais darbinieks, Tautas padomes loceklis.
Yhtyneet Paperitehtaat

**Yhtyneet Paperitehtaat Oy** bija Somijas kokapstrādes uzņēmums. Dibināts 1920. gadā. 1991. gadā tas apvienojās ar Rauma-Repola, izveidojot uzņēmumu Repola.

## Vēsture
1920. gadā trīs kokapstrādes un papīra ražotāji *Ab Simpele*, *Jämsänkoski Oy*, *Myllykoski Träsliperi Ab* apvienojās, izveidojot uzņēmumu ***Yhtyneet Paperitehtaat Oy***. Uzņēmumu lielākais akcionārs bija ģenerālis Rūdolfs Valdens (*Rudolf Walden*), kurš līdz 1944. gadam bija arī *Yhtyneet Paperitehtaat* valdes priekšsēdētājs. 1929. gadā *Yhtyneet Paperitehtaat* grupai pievienojās *Ab Walkiakoski*, kura 1934. gadā apvienojās ar *Yhtyneet Paperitehtaat*.

1952. gadā atdalījās *Myllykosken Paperitehdas Oy*. 1950. gados Jemsē tika uzbūvēta papīra fabrika *Kaipolan paperitehdas*.

1960. gados uzņēmums piedzīvoja finansiālas grūtības. 1976. gadā tika iegūts papīra un celulozes ražotājs *Raf. Haarla Oy*. 1970. un 1980. gados *Yhtyneet Paperitehtaat* sāka iziet Eiropas tirgū. 1985. gadā tika nopirkts Apvienotās Karalistes papīra ražotājs *Shotton Paper Ltd*. 1988. gadā iegūts Francijas *Stracel S.A.*. 1989. gadā nopirkts papīra ražotājs *Kajaani Oy*.
1989. gadā no *[[Nokia]]* iegūtas *Metsä-Botnia* (tagad *[[Metsä Fibre]]*) kapitāldaļas.

1991. gada 1. janvārī *Yhtyneet Paperitehtaat* oficiāli apvienojās ar Somijas uzņēmumu Rauma-Repola Oy, izveidojot uzņēmumu Repola, tas tajā laikā kļuva par lielāko uzņēmumu Somijā.
1995.—1996. gadā *Repola* apvienojās ar Somijas kokapstrādes, papīra un celulozes ražotāju Kymmene Oy, izveidojot uzņēmumu UPM-Kymmene.

## Atsauces

## Ārējās saites
* ''UPM-Kymmene'' (ar ''Yhtyneet Paperitehtaat'') "ciltskoks"
Efedrīns

**Efedrīns** (*Ephedrinum*, C10H15NO) ir simpatomimētisks amīns, ko parasti lieto kā stimulantu, apetītes nomācēju u.c. To satur dažādi efedras dzimtas augi. Tā struktūra ir līdzīga metamfetamīna un amfetamīna atvasinājumiem.

Efedrīnu saturošie izstrādājumi Latvijā ir recepšu zāles. Efedrīns ir iekļauts Latvijā kontrolējamo narkotisko vielu, psihotropo vielu un prekursoru III sarakstā (bīstamās psihotropās vielas, kuras var tikt izmantotas ļaunprātīgos nolūkos). Saskaņā ar likuma "Par Krimināllikuma spēkā stāšanās un piemērošanas kārtību" 2. pielikumu, efedrīna daudzums līdz 0,6 gramiem atzīstams par nelielu, bet virs 10 gramiem — par lielu.

## Atsauces
Dopinga lietas Latvijas sportā

Šis ir saraksts ar dopinga lietām Latvijas sportā.

## Saraksts

## Atsauces

## Ārējās saites
* Antidopinga nodaļa
Skaiblū

**Skaiblū** () ir Apvienotās Karalistes vasaras loģistikas stacija Antarktīdā. Izvietota Pālmera Zemes dienvidos pie Skaihai nunatakiem. Izveidota pie  gara un  plata zilā ledus lidlauka, kas piemērots riteņšasiju lidaparātiem (de Havilland Canada DHC-7). Komplekss nodrošina Britu Antarktiskā dienesta operācijas kontinenta iekšienē.

Zilā ledus apgabals atklāts un sākts izmantot kā degvielas noliktava 1993./1994. gada sezonā. 1997./1998. gada sezonā ierīkots pilna profila loģistikas mezgls, ko vasaras sezonā apkalpo 2—3 cilvēku komanda. Pie lidlauka ierīkota automātiska meteostacija.

## Atsauces

## Ārējās saites
* Abinantarctica. Sky Blu
Efedra

**Efedra** parasti ir kailsēkļu grupas auga *[[Ephedra sinica]]* cits nosaukums. *Ephedra sinica* ticis izmantots tradicionālajā ķīniešu medicīnā jau vairāk nekā 5000 gadus kā līdzeklis pret astmu, drudzi, kā arī pret saaukstēšanos. Dažādas citas augu sugas, kas pieder *Ephedra* ģintij, tiek tradicionāli izmantotas dažādos medicīniskos nolūkos. Indiāņi un mormoņu pionieri dzēra uz efedrām uzlietas tējas, ko sauca par mormoņu vai indiāņu tēju.

## Ārējās saites

* Vēsture
Inhalanti

**Inhalanti** (no  — 'ieelpot') ir plašs psihotropo vielu loks, kuru gaistošie tvaiki tiek uzņemti caur degunu un traheju. Tie, atšķirībā no vielām, kas tiek ieelpotas dedzinot vai stipri karsējot, tiek vienkārši iztvaicēti. Piemēram, amilnitrīts un toluols tiek uzskatīti par inhalantiem, savukārt tabaka, marihuāna un kreks netiek par tādiem uzskatīti. Daži inhalanti tiek izmantoti medicīniskiem nolūkiem, piemēram, dislāpekļa oksīda inhalanti kā pretsāpju līdzekļi.

## Ārējās saites
* InfoFacts: Inhalants
THRAK

***THRAK*** ir progresīvā roka grupas *[[King Crimson]]* vienpadsmitais studijas albums. Tas tika izdots 1995. gadā. Albums ir turpinājums grupas 1994. gadā izdotajam minialbumam *[[Vrooom]]*.

## Skaņdarbu saraksts
Visus skaņdarbus sarakstījis Adrians Beljū, Bills Brafords, Roberts Frips, Trejs Gans, Tonijs Levins un Pats Mastelotto.
# *VROOOM* — 4:38
# *Coda: Marine 475* — 2:41
# *Dinosaur* — 6:37
# *Walking on Air* — 4:38
# *B'Boom* — 4:11
# *THRAK* — 3:59
# *Inner Garden I* — 1:47
# *[[People]]* — 5:53
# *Radio I* — 0:44
# *One Time* — 5:22
# *Radio II* — 1:03
# *Inner Garden II* — 1:16
# *[[Sex Sleep Eat Drink Dream]]* — 4:50
# *VROOOM VROOOM* — 5:50
# *VROOOM VROOOM: Coda* — 3:01
Prošovices apriņķis

**Prošovices apriņķis** () ir apriņķis Polijā, Mazpolijas vojevodistē. Apriņķis robežojas ar Mazpolijas vojevodistes Tarnovas, Bžesko, Bohņas, Krakovas un Mehovas apriņķiem, kā arī Sventokšiskas vojevodistes Kazimežas apriņķi.
Nove Bžesko

**Nove Bžesko** () ir pilsēta Polijā, Mazpolijas vojevodistē, pie Vislas upes uz austrumiem no Krakovas.
O Salutaris

***O Salutaris*** ir jauniešu kora "Kamēr..."  izdotais albums.

## Dziesmu saraksts

## Ārējās saites
* https://web.archive.org/web/20150628215255/http://www.kamer.lv/index.php?option=com_content&task=view&id=121&Itemid=
* Mājaslapa
Andrē Mažino

**Andrē Mažino** (,  — ) bija franču karavīrs un valstsvīrs. Būdams Francijas kara ministrs, iniciējis nocietinājumu līnijas izbūvi uz Francijas austrumu robežām, kas vēlāk tika nosaukta viņa vārdā — Mažino līnija.

## Biogrāfija

Dzimis Parīzē. 1897. gadā ieguvis doktora grādu jurisprudencē. Pēc tam strādājis kā ierēdnis Alžīrā. 1910. gadā izstājies no valsts civildienesta un ievēlēts Francijas parlamentā.

1914. gadā, kad sākās Pirmais pasaules karš, brīvprātīgi pieteicies armijā. Piedalījies arī Verdenas kaujā, par ko apbalvots ar augstāko Francijas militāro apbalvojumu — Kara medaļu ().

Pēc Pirmā pasaules kara atgriezies politikā. Vairākkārt ievēlēts parlamentā un piedalījies valdības darbā. Vairākas reizes pildījis koloniju, kara ministra pienākumus, kā arī neilgu laiku bijis arī pensiju ministrs. Mažino uzskatīja, ka Versaļas līgums nedod Francijai garantijas par tās drošību nākotnē. Tāpēc viņš atbalstīja ideju par nocietinājumu līnijas izbūvi uz Francijas austrumu robežas. Līdzekļi, lai izbūvētu pirmās eksperimentālās sekcijas, tika iegūti 1926. gadā, bet jau 1929. gadā Francijas parlaments izdalīja līdzekļus budžetā, lai izbūvētu pilnvērtīgu nocietinājumu līniju.

1931. gada decembrī Mažino saslima un jau 1932. gada 7. janvārī nomira no tīfa. Jau pēc Mažino nāves pabeigtā nocietinājumu līnija, godinot tās idejisko tēvu, tika nosaukta par Mažino līniju.

## Ārējās saites
*
Materiālzinātne

**Materiālzinātne** ir starpdisciplināra zinātnes nozare, kas pēta sakarības starp materiālu struktūru atomu vai molekulu mērogos un to makroskopiskās īpašības. Materiālzinātnes pamatā ir lietišķās fizikas un ķīmijas nozares.

## Materiālzinātnes pētniecības virzieni

* Nanotehnoloģija
* Kristalogrāfija
* Metalurģija
* Keramika
* Biomateriāli

## Ārējās saites
* Rīgas Tehniskās universitātes Materiālzinātnes un Lietišķās Ķīmijas Fakultātes mājaslapa
* Informācijas avoti materiālzinātnē
* http://www.emrs-strasbourg.com/
Mehova

**Mehova** () ir pilsēta Polijā, Mazpolijas vojevodistē, ap 40 kilometrus uz ziemeļiem no Krakovas, līdzās Eiropas autoceļam E77. Mehovā ir vairāk nekā 11 000 iedzīvotāju.

Pilsētas centrā ir 1163. gadā dibināta Tā Kunga kapa ordeņa bazilika un klosteris, kas bija pirmā šī ordeņa baznīca ārpus Jeruzalemes.

## Atsauces
Cofidis

***Cofidis, Le Crédit en Ligne*** (*[[Starptautiskā Riteņbraukšanas savienība|UCI]] komandas kods: ***COF**) ir profesionāla Francijas šosejas riteņbraukšanas komanda, ko sponsorē kredītkompānija *Cofidis*. To 1996. gadā izveidoja Sirils Gimārs, bijušais 1980. gadu *[[Renault-Elf-Gitane]]* komandas vadītājs ar tādiem sportistiem kā Bernārs Ino, Gregs Lemons un Lorāns Fiņons. Komandas sponsors *Cofidis* ir atbalstījis komandu par spīti atkārtotām problēmām kā dopinga skandāli.

Komanda pirmās piecas *[[UCI ProTour]]* sezonas bija tā sastāvā, bet no 2010. gada komandai ir *[[UCI Professional Continental]]* statuss. 2020. gadā komanda atkal atgriezās UCI Pasaules tūrē.

## Latvijas sportisti
No 2011. līdz 2012. gadam komandu pārstāvēja Latvijas riteņbraucējs Aleksejs Saramotins.

## 2021. gada sezona
### Komandas sastāvs

### Uzvaras

## Ārējās saites

*
Kombuļi

**Kombuļi** (; arī **Kumbuļs**, **Kumbuļi**) ir ciems Krāslavas novada Kombuļu pagastā, pagasta centrs. Izvietojies pagasta rietumu daļā Kombuļu ezera krastā pie autoceļa P62  no novada centra Krāslavas un  no Rīgas.

Kombuļos atrodas pagasta pārvalde, sākumskola, tautas nams, bibliotēka, feldšeru un vecmāšu punkts, Sauleskalna pasta nodaļa, katoļu baznīca. Muižas apbūve un baznīca ir vietējas nozīmes arhitektūras pieminekļi.

## Vēsture
Apdzīvotā vieta izveidojusies ap bijušās Kumbuļu muižas centru. Izaugusi padomju gados kā ciema padomes un padomju saimniecības «Sauleskalns» ciemats. 
Kombuļos atrodas pamestas tūristu bāzes ”Sauleskalns” ēkas.

1897. gadā katoļu muižā bija 7 sētas.
## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Kumbuļs

**Kumbuļs** var būt:
* Kombuļi — vidējciems, kas atrodas Krāslavas novada Kombuļu pagastā;
* Kumbuļi — vidējciems, kas atrodas Augšdaugavas novada Demenes pagastā.
Kumbuļi

**Kumbuļi**, dažkārt arī **Kumbuļs**, ir ciems Augšdaugavas novada Demenes pagastā. Izvietojies pagasta austrumdaļā Kumbuļu ezera un Kumbules upes krastos autoceļu V690 un V691 krustojumā  no pagasta centra Demenes,  no novada centra Daugavpils un  no Rīgas. Kumbuļos atrodas bibliotēka, ģimenes ārsta prakses filiāle un veikals, kā arī Sociāla Riska ģimeņu bērnu atbalsta centrs «Paspārne». Apdzīvotā vieta vidojusies ap vēsturisko Kumbuļu muižu (*Gut Kummeln*), bet pēc Otrā pasaules kara - kā padomju saimniecības «Uzvara» un Līdumnieku ciema centrālais ciemats.

## Iedzīvotāju skaita izmaiņas
Esošajās robežās, pēc CSP datiem.

## Atsauces
L'Équipe

***L'Équipe*** (no franču "komanda") ir Francijas dienas sporta laikraksts, kas pieder kompānijai *Éditions Philippe Amaury*. Laikraksts plaši apraksta futbolu, regbiju, motoru sportu un riteņbraukšanu. Tas radies no sava priekšteča *L'Auto*, vispārīga sporta laikraksta, kura nosaukums nenorādīja uz šaurāku interešu loku, bet gan tā brīža publikas interesi autosacīkstēs.

*L'Auto* 1903. gadā izveidoja riteņbraukšanas sacensības *[[Tour de France]]*, lai palielinātu savu tirāžu. Sacensību līdera dzelteno krekliņu (*[[maillot jaune]]*) ieviesa 1919. gadā, lai attēlotu papīra krāsu, uz kura tobrīd drukāja *L'Auto*. Arī sacensības, kas vēlāk pārtapa par UEFA Čempionu līgu, bija *L'Equipe* žurnālista Gabriela Ano veidotas.
Bādenbādene

**Bādenbādene** () ir pilsēta Vācijas dienvidrietumos, Bādenes-Virtembergas zemē, netālu no Francijas robežas. Slavena kūrortpilsēta ar termālā minerālūdens dziedniecības iestādēm un kazino zālēm.

Jau Senās Romas impērijas laikā šeit kopš apmēram 80. gada bija apdzīvota vieta *Aqua* (ūdens) ar romiešu pirtīm, kurās izmantoja līdz 68 grādiem karsto pazemes ūdeni. Pēc tam, kad ap 260. gadu šo apvidu iekaroja alemaņu cilts, viņi to sāka dēvēt par *Baden* (peldvietu). No 1535. līdz 1705. gadam Bādenbādene bija Bādenes grāfu rezidences vieta.

## Galerija

Baden-Baden-Merkur-Ausblick-34-Altstadt-Schloss-2014-gje.jpg
Baden-Baden-Neues Schloss-102-Stiftskirche-1981-gje.jpg
Baden-Baden-Kunsthalle-16-Nach dem fruehen Tod-2015-gje.jpg
Baden-Baden-Kurhaus-34-Trinkhalle-2012-gje.jpg
Baden-Baden-Kurhaus-Casino-Florentiner Saal-64-Roulette-gje.jpg
Baden-Baden-Goldenes Kreuz-28-Lichtentaler Str 13-2020-gje.jpg
Baden-Baden-Festspielhaus-70-Oberste Ebene-gje.jpg
Baden-Baden-Dreischalenbrunnen beim Badischen Hof-16-2015-gje.jpg
Baden-Baden-Evangelische Stadtkirche-Brenners Parkhotel-06-2018-gje.jpg
Baden-Baden-Augustaplatz-49-Haeuser-gje.jpg
Baden-Baden-Lichtentaler Allee-470-bei Klosterwiese-2020-gje.jpg
Baden-Baden-Lichtentaler Allee-418-Stadt-Altes Schloss Hohenbaden-2013-gje.jpg


## Atsauces

## Ārējās saites
Denkerka

**Denkerka** (, ; ) ir ostas pilsēta Francijas ziemeļos, Noras-Padekalē reģionā, Noras departamentā, aptuveni 10 km no Beļģijas robežas. Pilsēta atrodas Ziemeļjūras krastā. Līdz 20. gadsimta vidum Denkerkas iedzīvotāji runāja galvenokārt nīderlandiešu valodas rietumflāmu dialektā, bet mūsdienās vairums — franču valodā.

Denkerkas nosaukums ir cēlies no nīderlandiešu valodas rietumflāmu dialekta un tulkojumā nozīmē "kāpu baznīca". Otrā pasaules kara laikā 1940. gadā Denkerkas apkaimē notika Denkerkas kauja, pēc kuras pilsētu okupēja Trešais reihs. Atlikušajā kara laikā pilsēta stipri cieta bombardēšanā.

Pēc kravu apgrozījuma Denkerkas osta ir trešā lielākā Francijā aiz Havras un Marseļas. No pilsētas regulāri ir prāmju satiksme ar Apvienotās Karalistes pilsētu Duvru.

## Atsauces

## Ārējās saites
Skaihai nunataki

**Skaihai nunataki** () ir ap 15 km gara un 6 km plata klinšu atsegumu (nunataku) grupa Antarktīdā. Izvietojušies Pālmera Zemes dienvidos uz ziemeļaustrumiem no Merika kalniem. Sastāv no vairākiem atsevišķiem nunatakiem, augstākais no kuriem ir Kehila kalns ( vjl). Atklāti un nofotografēti no lidmašīnas Finna Ronnes 1947./1948. gada ekspedīcijas laikā, nosaukti sakarā ar *Sky-Hi* magnetosfēras zondēšanas projektu, kura īstenošanai 1961. gadā  uz dienvidaustrumiem no nunataku grupas tika ierīkota vasaras pētniecības stacija “Skaihai” (vēlāk — Eitsa). Kopš 1993. gada zilā ledus apvidus nunataku grupas vidienē dienvidos no Lanceroti kalna tiek izmantots kā britu antarktiskās programmas transporta mezgls, kur izveidots lidlauks un Skaiblū vasaras polārstacija.

## Atsauces
D vitamīns

thumb|Holekalciferola jeb D<sub>3</sub> vitamīna struktūrformula
**D vitamīns** jeb **kalciferols** ir taukos šķīstošu sekosteroīdu grupa, kas regulē kalcija jonu un fosfātu daudzumu un uzsūkšanos tievajā zarnā un nodrošina kaulu un zobu veidošanos, kā arī palīdz nostiprināt imūnsistēmu. Cilvēkiem šīs grupas svarīgākie savienojumi ir D3 vitamīns (holekalciferols) un D2 vitamīns (ergokalciferols).

Ir pieci D vitamīna veidi — sākot no D1 līdz D5, no kuriem izplatītākie ir D2 vitamīns (ergokalciferols) un D3 vitamīns (holekalciferols). Uzturā D vitamīns sastopams reti un nelielos daudzumos — zivju aknu eļļās un ar to bagātinātos produktos, kā arī bagātinātā govs un sojas pienā, sulās, margarīnos un daļā sēņu. D provitamīns atrodams ir raugā. Taču cilvēkam šis vitamīns lielākoties veidojas ādas epidermas apakšējos slāņos saules gaismas (ultravioleto (UVB) staru) ietekmē no D provitamīna ergosterola, kas ir holesterīna atvasinājums. D vitamīna trūkums var izraisīt rahītu un kaulu atmiekšķēšanos jeb osteoporozi.
D vitamīns ir taukos šķīstošs vitamīns, tāpēc to nav vajadzīgs papildināt katru dienu — organismā veidojas šī vitamīna rezerves.

## Ieteicamais līmenis
Lai D vitamīna koncentrācija būtu veselībai pietiekoša, šo savienojumu koncentrācijai jābūt 30—50 mg/ml. Šie savienojumi jeb D vitamīns cilvēka dzīvības procesos ir ļoti svarīgi. Nepietiekamais uzņemtais saules starojums augstākos platuma grādos (indikatīvi augstāk par 42. ziemeļu platuma grādu, Rīgas platuma grāds ir 57) potenciāli var radīt dažādas veselības problēmas populācijā, tāpēc D vitamīna līmeni iesaka noteikt reizi gadā. D vitamīns veidojas UVB un UVC (ultravioletās gaismas viļņu garumu diapazoni) klātbūtnē, tomēr literatūrā tiek norādīts nosacīti plašs ietekmes aktivācijas vērtību diapazons 260—315 nm, piemēram, 270—290 nm un gadalaiki, piemēram, ziema, kad cilvēka ķermeni, atkarībā no platuma grādiem, var nesasniegt pietiekami daudz saules gaismas šajā diapazonā un nepieciešams uzņemt D vitamīnu ar pārtiku un, pēc analīzēm un ārsta norādījumiem, ar vitamīniem.

Kopējo ultravioletā starojuma indeksu Latvijā mēra un publicē LVĢMC. Veselībai svarīgais sauļošanās laiks D vitamīna pietiekamai iedarbībai būtu jāsalāgo ar ultravioletās radiācijas indeksu (URI), kura augstas, iedarbīgas, bet laikā ierobežotas izmantošanas maksimālā vērtība ir septiņas vienības. Lai sekmīgi uzņemtu D vitamīnu ar saules starojumu, tiek rekomendēts sauļoties ne ilgāk par 15—20 minūtēm vairākas reizes dienā, līdz āda iesauļojas, jo ādas iedegums ir ādas aizsardzība pret UV stariem un D vitamīns vairs neveidojas.

## Pārdozēšana
D vitamīna toksicitāte ir reta. Lietojot D vitamīna preparātus, dažiem cilvēkiem ir hipersensitivitāte, un ir iespējama toksiska pārdozēšana, it īpaši cilvēkiem ar primāro hiperparatireozi. Tā izraisa kalcija izgulsnēšanos asinsvados, hipertensiju un nieru kalcinozi, kuras dēļ rodas arī nieru mazspēja. Parasti šīs izmaiņas notiek, ja D vitamīna preparātus lieto vairāk kā 1 mg dienā (40 000 IE dienā), un tās ir neatgriezeniskas.

## Ārējās saites

* ''D vitamīns'' Latvijas Izglītības informatizācijas sistēma

## Atsauces
ALMASat-1

**ALMASat-1 ** (akronīms no **''Al**ma-**Ma**ter **Sat**ellite*) ir [[Itālija]]s studentu pavadonis, kas palaists nesējraķetes [[Vega (nesējraķete)|Vega]] pirmajā lidojumā 2012. gada 13. februārī.

Pavadoni izgatavoja [[Boloņas universitāte]]s inženieru fakultātes studenti. Projektu finansēja Itālijas zinātnisko pētījumu ministrija. Darbs pie kosmiskā aparāta izstrādes sākas 2003. gadā. 2005. gada novembrī bija paredzēts to palaist orbītā ar nesējraķeti [[Dnepr (nesējraķete)|Dnepr]]. Vēlāk tā palaišanu pārcēla uz nesējraķeti *Vega*, kuras starts sākotnēji bija plānots 2011. gada sākumā.

*ALMASat-1* ir 12,5 kg kubs ar 30 cm malām. Kubs sastāv no sešām modulārām sekcijām, kas izgatavotas no augstas kvalitātes alumīnija un pastiprinātas ar astoņām nerūsējošā tērauda plāksnēm. Kuba četrās malās piestiprinātas saules baterijas. Orientācijas nodrošināšanai un orbītas korekcijai paredzēti 12 mikrodzinēji, kas darbojas ar aukstu gāzi (slāpekli).

== Lidojuma gaita ==
*ALMASat-1* tika palaists  10:00 [[UTC]] ar nesējraķeti [[Vega (nesējraķete)|Vega]] no [[Gviānas kosmiskais centrs|Gviānas kosmiskā centra]]. *Vega*, kas ir vairāku Eiropas valstu kopražojums, šis bija pirmais lidojums. Kopā ar *ALMASat-1* tika palaisti arī pavadoņi [[LARES]], [[XaTcobeo]], [[UniCubeSat-GG]], [[ROBUSTA]], [[e-st@r]], [[Goliat]], [[MaSat-1]] un [[PW-Sat]].

== Ārējās saites ==
* [https://web.archive.org/web/20120923130118/http://www.almasat.unibo.it/02_projects/almasat-1/almasat1.htm *ALMASat 1* Boloņas universitātes vietnē]
* [http://space.skyrocket.de/doc_sdat/almasat-1.htm *ALMASat 1'' Gunter's Space page]
Mažino

**Mažino** var būt:
* Andrē Mažino (*André Maginot*; 1877—1932) — franču politiķis;
* Mažino līnija — nocietinājumu līnija Francijā.
Alfa Romeo

***Alfa Romeo Automobiles S.p.A.*** ir Itālijas autobūves uzņēmums, kas ir bāzēts Turīnā, Itālijā. Tas tika dibināts kā **A.L.F.A.**  Milānā. Kopš 1911. gada uzņēmums ir iesaistījies sacīkšu auto ražošanā, kā arī tam ir dārgu sporta auto ražošanas reputācija.

Uzņēmuma īpašnieks laikā no 1932. līdz 1986. gadam bija Itālijas uzņēmums *[[Istituto per la Ricostruzione Industriale]]*. 1986. gadā to pārdeva *[[Fiat]]*. 2007. gadā *Fiat* reorganizēja savu organizatorisko struktūru, un *Alfa Romeo* kļuva par *Fiat Group Automobiles S.p.A.* meitas uzņēmumu *Alfa Romeo Automobiles S.p.A.*
2014. gadā mātes uzņēmums apvienojās ar ASV autobūvētāju *[[Chrysler]]*, izveidojot *[[Fiat Chrysler Automobiles]]*, un *Alfa Romeo* palika *FCA Italy* pārvaldībā.
2021. gada 16. janvārī tika pabeigta *Fiat Chrysler Automobiles* apvienošanās ar Francijas *[[Groupe PSA]]*, un *Alfa Romeo* nonāca apvienotā uzņēmuma *[[Stellantis]]* pakļautībā.

250px|thumbnail|left|Alfa Romeo 156 (1997)

## Atsauces

## Ārējās saites

* Mājaslapa
Rūpoldinga

**Rūpoldinga** () ir municipalitāte Bavārijā, Vācijā. Tā atrodas pašos Vācijas dienvidos, Alpu reģionā. 2010. gada decembrī tur dzīvoja 6,3 tūkstoši iedzīvotāju. Rūpoldingā atrodas biatlona trase. Tajā ir notikuši četri Pasaules čempionāti (1979, 1985, 1996, 2012), tāpat Rūpoldingā regulāri notiek Pasaules kausa posmi. Pirmo reizi pilsēta *Ruhpoldingen* tikusi minēta 1193. gadā.

## Atsauces

## Ārējās saites

*
Jānis Ozols

**Jānis Ozols** var būt:

* Jānis Ozols, grāmatizdevējs (1859—1906);
* Jānis Ozols, segvārds Zars, ekonomists un sabiedriskais darbinieks (1878-1968);
* Jānis Ozols, virsnieks (1904—1947);
* Jānis Ozols, bobslejists (1972);
* Jānis Ozols, politiķis (1952);
* Jānis Ozols, diriģents (1980).

## Skatīt arī
* Ozols (nozīmju atdalīšana)
Ērgļu ģints

**Ērgļu ģints** (*Aquila*) ir vanagu dzimtas (*Accipitridae*) ģints, kas pieder ērgļu apakšdzimtai (*Aquilinae*). Ērgļu ģints putnus mēdz saukt arī par **īstajiem ērgļiem**.  Šajā ģintī ir 11 sugas, lai gan vēl nesenā pagātnē tajā bija 14 sugas, no kurām trīs sugas tika izdalītas jaunā vidējo ērgļu ģintī (*Clanga*). 

Latvijā saskaņā ar mūsdienu sistemātiku sastopamas 3 ērgļu ģints sugas: klinšu ērglis (*Aquila chrysaetos*), karaliskais ērglis (*Aquila heliaca*) un stepes ērglis (*Aquila nipalensis*). Abas pēdējās sugas novērotas tikai dažas reizes: karaliskais ērglis divas reizes, bet stepes ērglis novērots tikai vienu reizi. 

## Sistemātikas diskusijas
[thumb|left|220px|Lielākajai daļai ērgļu ģints sugu ir tumši brūns vai gandrīz melns apspalvojums, attēlā [stepes ērglis *(Aquila nipalensis*)]]
Ērgļu ģints sistemātikā joprojām ir daudz neskaidrību, un tā ik pa laikam mainās. Lai arī tradicionāli ērgļu ģints putni tiek sistematizēti klijānu apakšdzimtā, pēdējo gadu pētījumi atklājuši, ka ērgļu sugas ir daudz tuvāk radniecīgas vanagu apakšdzimtas (*Accipitrinae*) putniem, nekā līdz šim tika domāts. Balstoties uz jaunākajiem DNS pētījumiem, dažas sugas, kas kādreiz tika sistematizētas ērgļu ģintī, mūsdienās izdalītas citās ģintīs, piemēram, rudais vanagērglis (*Lophotriorchis kienerii*). Rudais ērglis pašreiz tiek izdalīts rudo vanagērgļu ģintī (*Lophotriorchis*). Ģintī ir vēl vairākas sugas, par kurām zinātniekiem nav vienprātības.

## Izskats un īpašības
Ērgļu ģints sugām visbiežāk ir tumši brūns vai gandrīz melns apspalvojums. Visām sugām ir spēcīgas, dzeltenas kājas ar asiem nagiem un līks, tumšs knābis ar dzeltenu virsknābja nāsu pauguru. To acis ir dzeltenā vai brūnā krāsā. Gaišākas krāsas sugām apspalvojums ir gaiši brūns, bet arī tām aste un spārni ir tumši brūni. Reizēm uz astes var redzēt gaišāk brūnas horizontālas joslas, bet spārnu lidspalvām var būt šaura, gandrīz balta josliņa un paši spalvu gali gaiši. Visām sugām mātīte ir lielāka nekā tēviņš. 

Ērgļu ģints putni veido monogāmus pārus, kas saglabā pāra attiecības daudzu gadu garumā. Parasti tiek izdētas 2 olas, bet otrā ola tiek izdēta gadījumam, ja no pirmās neizšķiļas putnēns. Ja no abām olām izšķiļas putnēni, tad vecākais un lielākais no tiem cenšas dominēt pār jaunāko. Cīņā par vecāku atnesto barību nereti vecākais nogalina jaunāko un pat saplosa to, un apēd. 

## Sistemātika
**Ērgļu ģints** (*Aquila*)
* Austrālijas ķīļastes ērglis (*Aquila audax*)
* Āfrikas ērglis (*Aquila spilogaster*)
* Baltmugurērglis (*Aquila verreauxii*)
* Karaliskais ērglis (*Aquila heliaca*)
* Kasina ērglis (*Aquila africana*)
* Klinšu ērglis (*Aquila chrysaetos*)
* Moluku ērglis (*Aquila gurneyi*)
* Savannu ērglis (*Aquila rapax*)
* Spānijas ērglis (*Aquila adalberti*)
* Stepes ērglis (*Aquila nipalensis*)
* Svītrainais ērglis (*Aquila fasciata*)

## Atsauces

## Ārējās saites
* ADW: Aquila